Starv sum bókavørður er leyst at søkja á Býarbókasavninum at byrja 1. mars 2021 ella skjótast til ber. Arbeiðstíðin er 29.25 tímar um vikuna. Sum bókavørður á Býarbókasavninum kunnu vit bjóða tær eitt áhugavert starv á einum livandi, nútímans bókasavni mitt í hjartanum í Havnini. Starvið sum bókavørður er fjølbroytt og fevnir um allar vanligar bókavarðauppgávur, og tískil eru uppgávurnar hjá tí, ið sett/-ur verður m. a.: at taka sær av bókarøkt/savnsrøkt, herundir at luttaka í bókavali, viðlíkahaldi, burturbeining v. m. at luttaka í vaktarskipanini á bókasavninum í útláninum og barnabókasavninum at skráseta bókasavnstilfar at luttaka í átøkum innan miðlan av tilfari og tilboðum bókasavnsins at luttaka í almennum tiltøkum, sum vekja áhuga fyri bókmentum, list og mentan at luttaka í toymum stovnsins at hava um hendi dagføring og viðlíkahald av heimasíðu og framleiðslu av miðlatilfari Arbeitt verður í vaktum, og fevnir arbeiðið eisini um kvøldarbeiði, umframt ávísar leygar- og sunnudagar. FØRLEIKAKRØV O. A. Umsøkjarin skal vera útbúgvin bókavørður ella hava samsvarandi útbúgving, sum er viðkomandi í mun til starvið. Kunnleiki til KT, royndir við bókasavnskipanum og førleikar at skapa áhugavert miðlatilfar er ein fyrimunur. PERSÓNLIGIR EGINLEIKAR Umráðandi er, at umsøkjarin hevur bæði fakliga og menniskjaliga góðar eginleikar og hevur royndir innan bókasavnsøkið. Viðkomandi skal vera fyrikomandi og tænastuhugað/-ur, kunna hugsa sjálvstøðugt og taka sjálvstøðugar avgerðir og kunna virka í góðum samstarvi við starvsfelagar. Eisini skal umsøkjarin hava góðar málsligar førleikar, duga væl at samskifta bæði innan- og uttanhýsis og hava evnir at laga seg til skiftandi umstøður. SETANARVIÐURSKIFTI Starvið er lønt sambært sáttmálanum millum Starvsmannafelagið og Kommunala Arbeiðsgevarafelagið. VILT TÚ VITA MEIRA Meira fæst at vita um starvið við at venda sær til Vónbjørt Vang, býarbókavørð vonbjortv @ bbs. fo, ella við at ringja á telefon 257242. UMSÓKNIN Umsóknin skal, saman við prógvum, cv og møguligum viðmælum, sendast til torshavn @ torshavn. fo í seinasta lagi fríggjadagin 5. februar 2021 klokkan 12.00. Merk umsóknina „Bókavørður til Býarbókasavnið“. BÝARBÓKASAVNIÐ Býarbókasavnið er eitt bókasavn í hjartanum á Havnini og er størsta fólkabókasavn í landinum. Høvuðsendamálið er at veita upplýsing, vitan og mentanarligt virksemi. Meira fæst at vita um Býarbókasavnið á heimasíðuni www. bbs. fo.